2023 m.

2023 m. yra nekeliamieji metai, prasidedantys sekmadienį pagal Grigaliaus kalendorių.

Lietuvoje 
Lietuvos seimas 2023 metus paskelbė Lietuvos sostinės Vilniaus ir Gedimino laiškų, Klaipėdos krašto bei Šventojo Juozapato metais.

 Kovo 5 ir 19 d. vyko savivaldybių tarybų rinkimai.
 Liepos 11–12 dienomis Vilniuje vyko NATO viršūnių susitikimas.

Pasaulyje 
 Sausio 1 d. Kroatija prisijungė prie Euro zonos. Tą pačią dieną Uzbekistanas galutinai perėjo prie lotyniško pagrindo rašmenų.
 Sausio 10 d. „Microsoft“ nutraukė „Windows 8.1“ operacinės sistemos palaikymą.
 Balandžio 19 d. JT vertinimu, Indija aplenkė Kiniją ir tapo didžiausia valstybe pasaulyje pagal gyventojų skaičių (1,4286 mlrd. prieš 1,4257 mlrd.).)
 Balandžio 20 d. Indonezijoje, Australijoje ir Papua Naujojoje Gvinėjoje buvo matomas hibridinis Saulės užtemimas.
 Gegužės 13 d. Liverpulyje vyko 2023 m. Eurovizijos dainų konkursas.
 Rugpjūčio 25–rugsėjo 10 d. vyko 2023 m. pasaulio krepšinio čempionatas.

Mirtys

Lietuvoje 
 Sausio 2 d. – Donatas Čižauskas, Lietuvos dainininkas (g. 1989 m.).
 Sausio 3 d.:
 Kostas Dereškevičius, Lietuvos tapytojas (g. 1937 m.).
 Benas Šimkus, Lietuvos ir Klaipėdos miesto savivaldybės politinis bei visuomenės veikėjas (g. 1941 m.).
 Sausio 6 d.:
 Alfredas Gumuliauskas, Lietuvos architektas (g. 1954 m.).
 Juozas Puodžiukaitis, Lietuvos ir Šakių rajono savivaldybės ūkio, politinis bei visuomenės veikėjas (g. 1945 m.).
 Sausio 16 d. – Vladas Česiūnas, Lietuvos irkluotojas, treneris (g. 1940 m.).
 Sausio 18 d.: 
 Vitalija Katunskytė, Lietuvos estrados atlikėja (g. 1955 m.).
 Marius Zibolis, Lietuvos vyrų golbolo rinktinės narys, 2000 m. paralimpinių žaidynių bronzos ir 2008 m. sidabro laimėtojas (g. 1974 m.).
 Sausio 20 d. – Grigorijus Kanovičius, Lietuvos ir Izraelio rašytojas, scenaristas, vertėjas (g. 1929 m.).
 Sausio 21 d. – Kristina Gudonytė, lietuvių rašytoja, aktorė, režisierė, scenaristė (g. 1949 m.).
 Sausio 27 d. – Rimantas Vaiginis, lietuvių muzikos mokytojas ir chorvedys (g. 1941 m.).
 Vasario 1 d. – Leonas Žuklys, Lietuvos skulptorius (g. 1923 m.).
 Vasario 6 d.:
 Vladimiras Nikitinas, Lietuvos teisininkas, prokuroras (g. 1941 m.).
 Kazimieras Pūras, Lietuvos žurnalistas, redaktorius, vertėjas (g. 1926 m.).
 Vasario 7 d. – Laima Šinkūnaitė, Lietuvos menotyrininkė, meno istorikė, profesorė (g. 1942 m.).
 Vasario 11 d. – Simas Kudirka, lietuvių pasipriešinimo sovietiniam okupaciniam režimui dalyvis (g. 1930 m.).
 Vasario 15 d. – Algimantas Žižiūnas, Lietuvos fotografas, žurnalistas, rašytojas, kraštotyrininkas, knygų autorius ir iliustratorius, visuomenininkas (g. 1940 m.).
 Vasario 16 d. – Antanas Terleckas, Lietuvos ekonomistas, politikos ir visuomenės veikėjas, pogrindinės spaudos leidėjas, disidentas (g. 1928 m.).
 Vasario 23 d. – Juozas Gediminas Šmitas, Lietuvos operos dainininkas, Kauno valstybinio muzikinio teatro solistas, baritonas, pedagogas (g. 1927 m.).
 Vasario 26 d. – Rokas Flikas, Lietuvos ekonomistas, rašytojas (g. 1936 m.).
 Kovo 11 d. – Marija Danutė Jukniūtė-Bžeskienė, Lietuvos grafikė, scenografė (g. 1943 m.).
 Kovo 15 d. – Jonas Šimėnas, Lietuvos politikas, Akto dėl Lietuvos nepriklausomos valstybės atstatymo signataras (g. 1953 m.).
 Kovo 17 d. – Jonas Jackevičius, lietuvių žurnalistas, poetas, dailininkas (g. 1937 m.).
 Kovo 18 d. – Jonas Vytautas Bruveris, Lietuvos muzikologas, pedagogas (g. 1939 m.).
 Balandžio 5 d. – Stanislovas Stankevičius, Lietuvos katalikų bažnyčios kunigas, pirmasis Alytaus rajono Garbės pilietis (g. 1934 m.).
 Balandžio 8 d. – Kazimieras Juozas Ambrasas, lietuvių kunigas, literatūros tyrinėtojas, publicistas, vertėjas (g. 1934 m.).
 Balandžio 17 d.: 
 Mindaugas Peleckis, lietuvių poetas, prozininkas, publicistas, religijos ir mitologijos tyrinėtojas, vertėjas (g. 1975 m.).
 Algimantas Vladas Stasiukynas, energetikas, politikas, buvęs LR energetikos ministras (g. 1944 m.).
 Balandžio 18 d. – Algimantas Balilionis, Lietuvos futbolo treneris (g. 1942 m.).
 Balandžio 19 d. – Šarūnas Šlektavičius, Lietuvos architektas, dizaineris (g. 1977 m.).
 Balandžio 20 d. – Markas Zingeris, Lietuvos rašytojas (g. 1947 m.).
 Balandžio 21 d. – Dalia Kuodytė, Lietuvos istorikė, politikė, 2008–2016 m. Seimo narė (g. 1962 m.).
 Balandžio 22 d. – Paulius Augūnas, Lietuvos kalnų slidinėjimo federacijos (LKSF) prezidentas, daugkartinis šalies čempionas ir prizininkas (g. 1965 m.).
 Balandžio 27 d.:
 Mykolas Biliūnas, Lietuvos gydytojas-traumatologas, visuomenės ir politikos veikėjas (g. 1945 m.).
 Aras Lukšas, Lietuvos žurnalistas, redaktorius (g. 1963 m.).
 Gegužės 2 d. – Kazimieras Kuzminskas, Lietuvos ir Kauno miesto politinis bei visuomenės veikėjas (g. 1947 m.).
 Gegužės 7 d. – Algirdas Stanaitis, Lietuvos geografas (g. 1934 m.).
 Gegužės 14 d.:
 Audrius Alkauskas, lietuvių fizikas (g. 1978 m.).
 Regina Petkevičienė, Lietuvos kalbininkė, pedagogė, vertėja, leidinių redaktorė (g. 1931 m.).
 Gegužės 15 d. – Vidas Kavaliauskas, Lietuvos kalbininkas (g. 1965 m.).
 Gegužės 21 d. – Alma Adamkienė, lietuvių filantropė, visuomenės veikėja, LR Prezidento Valdo Adamkaus žmona, buvusi pirmoji šalies dama (g. 1927 m.).
 Gegužės 22 d. – Daiva Rudokaitė, Lietuvos aktorė, psichologė (g. 1969 m.).
 Gegužės 26 d. – Leopoldas Rozga, Lietuvos žurnalistas, redaktorius, kraštotyrininkas, publicistas (g. 1945 m.).
 Gegužės 27 d.:
 Stanislovas Kavaliauskas, renginių vedėjas (g. 1949 m.).
 Zita Kelmickaitė, lietuvių etnomuzikologė, laidų ir renginių vedėja, politikė (g. 1951 m.)
 Gegužės 28 d. – Vytautas Valutis, Lietuvos šiluminės energetikos inžinierius (g. 1947 m.).
 Gegužės 30 d. – Rožė Stasiulevičienė, Lietuvos rankininkė (g. 1936 m.).
 Birželio 1 d. – Stasė Lygutaitė-Bucevičienė, Lietuvos poetė (g. 1936 m.).
 Birželio 9 d. – Albinas Vaičiūnas, Lietuvos kultūros istorikas, literatūros tyrinėtojas, kritikas (g. 1933 m.).
 Birželio 12 d. – Stasys Jurevičius, lietuvių poetas (g. 1936 m.).
 Birželio 14 d. – Dalia Mataitienė, Lietuvos dailininkė scenografė (g. 1936 m.).
 Birželio 18 d. – Felicijonas Konstantinas Fedaravičius, Lietuvos pedagogas, žurnalistas, poetas (g. 1938 m.).
 Birželio 21 d.: 
 Giedrius Baranauskas, Lietuvos fotografas, žurnalistas (g. 1968 m.).
 Vytautas Šustauskas, Lietuvos inžinierius, politikas (g. 1945 m.).
 Birželio 23 d. – Aloyzas Ramunis Budriūnas, Lietuvos botanikas (g. 1938 m.).
 Birželio 24 d.:
 Arūnas Norvaišas, Lietuvos šaškininkas, didmeistris (g. 1963 m.).
 Rūta Žarskienė, Lietuvos etnomuzikologė, smuikininkė (g. 1964 m.).
 Birželio 26 d. – Stasys Vėlyvis, Lietuvos teisininkas, teisėtyrininkas civilistas ir civilprocesualistas (g. 1938 m.).
 Liepos 4 d. – Rimutė Jablonskytė-Rimantienė, Lietuvos archeologė, muziejininkė (g. 1920 m.).
 Liepos 11 d. – Olegas Mariničius, buvęs Lietuvos Karinių jūrų pajėgų vadas, jūrų kapitonas (g. 1964 m.).
 Liepos 17 d. – Violeta Sagaitytė, lietuvių operos solistė (sopranas) (g. 1946 m.).
 Liepos 19 d.:
 Irina Rozova, žurnalistė, Lietuvos ir Klaipėdos miesto savivaldybės politinė bei visuomenės veikėja (g. 1958 m.).
 Remigijus Valiulis, Lietuvos sportininkas, olimpinis čempionas (g. 1958 m.).
 Liepos 21 d. – Aldona Stempužienė, JAV lietuvių dainininkė, operos solistė (g. 1926 m.).
 Liepos 22 d. – Eduardas Vilkelis, Lietuvos ekonomistas, buvęs finansų ministras (g. 1953 m.).
 Liepos 25 d. – Antanas Balašaitis, lietuvių kalbininkas (g. 1931 m.).
 Rugpjūčio 2 d. – Ignacas Stasys Uždavinys, matematikas, pedagogas, Lietuvos politinis bei visuomenės veikėjas (g. 1935 m.).
 Rugpjūčio 7 d. – Eugenijus Stankus, Lietuvos matematikas (g. 1945 m.).
 Rugpjūčio 19 d. – Juozapas Jokubauskas, Lietuvos ir Prienų rajono savivaldybės politinis bei visuomenės veikėjas (g. 1933 m.).
 Rugpjūčio 28 d. – Virginija Krivickienė, Lietuvos žurnalistė, pedagogė (g. 1952 m.).
 Rugpjūčio 30 d. – Virginija Balsevičiūtė-Šlekienė, Lietuvos literatūros tyrinėtoja (g. 1958 m.).
 Rugsėjo 4 d. – Jūratė Statkutė de Rosales, lietuvių kilmės Venesuelos žurnalistė, tolimosios baltų praeities tyrinėtoja (g. 1929 m.).
 Rugsėjo 8 d. – Juozas Daukšys, Lietuvos pramonininkas (g. 1931 m.).
 Rugsėjo 10 d. – Vytautas Alksninis, JAV lietuvių visuomenės veikėjas, energetikos inžinierius (g. 1930 m.).
 Rugsėjo 13 d. – Liudvikas Narcizas Rasimas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras, teisininkas ir visuomenininkas (g. 1938 m.).
 Rugsėjo 17 d. – Elena Skaudvilaitė, lietuvių poetė (g. 1935 m.).
 Rugsėjo 19 d. – Evaldas Nekrašas, Lietuvos filosofas, politologas (g. 1945 m.).
 Rugsėjo 24 d. – Algimantas Šatas, Lietuvos pedagogas, visuomenės veikėjas, nusipelnęs Lietuvos krepšinio treneris (g. 1946 m.).
 Rugsėjo 28 d. – Alfredas Guščius, Lietuvos rašytojas, poetas, literatūros kritikas (g. 1940 m.).
 Spalio 1 d. – Gediminas Kijauskas, JAV lietuvių kunigas (g. 1930 m.).
 Spalio 3 d. – Jonas Jakštas, Lietuvos poetas, rašytojas, vertėjas, spaudos, radijo ir televizijos darbuotojas (g. 1931 m.).
 Spalio 5 d. – Dick Butkus, lietuvių kilmės amerikietiškojo futbolo žaidėjas (g. 1942 m.).
 Spalio 7 d. – Kęstutis Lupeikis, Lietuvos architektas, dailininkas (g. 1962 m.).
 Spalio 9 d. – Nelė Gricienė-Narbutaitė, lietuvių choro dirigentė ir pedagogė (g. 1937 m.).
 Spalio 19 d. – Valentinas Ajauskas, Lietuvos dailininkas (g. 1948 m.).
 Spalio 20 d. – Algimantas Raudonikis, Lietuvos kompozitorius, kultūros ir meno veikėjas (g. 1934 m.).
 Spalio 22 d. – Daiva Rinkevičiūtė, Lietuvos žurnalistė (g. 1964 m.).
 Spalio 27 d.:
 Zenonas Vegelevičius, Lietuvos karinis veikėjas, pulkininkas (g. 1951 m.).
 Birutė Vėlyvytė, lietuvių prozininkė (g. 1945 m.).
 Spalio 30 d. – Nijolė Virginija Bražėnaitė, gydytoja patologė, medicinos daktarė, JAV lietuvių veikėja (g. 1923 m.).

Nedatuota 
 Henrika Šečkuvienė-Gunevičiūtė, lietuvių choro dirigentė ir pedagogė (g. 1954 m.).
 Karolis Chvedukas, Lietuvos futbolininkas, žaidęs saugo pozicijoje (g. 1991 m.).
 Rolandas Skripkaitis-Rūlė, Lietuvos dainininkas (g. 1980 m.).
 Edvardas Raugalas, Lietuvos inžinierius, politinis veikėjas, buvęs žemės ūkio viceministras (g. 1942 m.).

Pasaulyje 
 Sausio 6 d. – Džianluka Vialis, Italijos futbolo treneris, buvęs profesionalus žaidėjas (g. 1964 m.).
 Sausio 7 d. – Modeste M'Bami, futbolininkas, buvęs Kamerūno rinktinės ir Prancūzijos Le Havre AC klubo saugas (g. 1982 m.).
 Sausio 10 d. – Konstantinas II, Graikijos karalius, valdęs 1964–1974 m. (g. 1940 m.).
 Sausio 16 d. – Džina Lolobridžida, viena žinomiausių XX a. šeštojo ir septintojo dešimtmečių Europos kino aktorių, vėliau tapusi fotomenininke ir skulptore (g. 1927 m.).
 Sausio 21 d. – Rita Bjeregard, pedagogė, Danijos ir Europos Sąjungos politinė veikėja (g. 1941 m.).
 Sausio 29 d. – Heddy Lester, olandų dainininkė ir aktorė (g. 1950 m.).
 Vasario 14 d. – Jerry Jarrett, JAV profesionaliųjų imtynių federacijos Total Nonstop Action Wrestling (TNA) įkūrėjas, buvęs imtynininkas (g. 1942 m.).
 Vasario 15 d. – Reičel Velš, JAV aktorė ir dainininkė, laikoma septintojo–aštuntojo dešimtmečių tarptautinio masto sekso simboliu (g. 1940 m.).
 Kovo 3 d. – Kenzaburo Oe, japonų rašytojas ir svarbi šiuolaikinės Japonijos literatūros asmenybė (g. 1935 m.).
 Kovo 19 d. – Petar Nadoveza, buvęs Kroatijos futbolininkas, rungtyniavęs Jugoslavijos rinktinėje (g. 1942 m.).
 Kovo 20 d. – Anita Thallaug, norvegų aktorė ir dainininkė (g. 1938 m.).
 Balandžio 1 d. – Dario Campeotto, italų kilmės Danijos dainininkas ir aktorius (g. 1939 m.).
 Balandžio 13 d. – Kreigas Brynas, Airijos ralio lenktynininkas, dalyvavęs Europos ralio čempionate. Jis buvo 2012 m. WRC Super 2000 pasaulio ralio čempionas (g. 1990 m.).
 Balandžio 23 d. – Frank Šu, astrofizikas, profesorius, Kalifornijos universiteto astronomas, Nacionalinio Tsing Hua universiteto profesorius (g. 1943 m.).
 Gegužės 24 d. – Tina Turner, roko, R&B atlikėja, dainų autorė iš JAV (g. 1939 m.).
 Gegužės 27 d. – Ilja Kabakovas, rusų ir JAV grafikas, tapytojas konceptualistas, instaliacijų kūrėjas (g. 1933 m.).
 Gegužės 28 d. – Haraldas zur Hausenas, vokiečių medicinos mokslininkas, nusipelnęs profesorius. Tyrinėjo gimdos kaklelio vėžį, kuriame atrado papilomos virusų. Už tai jis 2008 m. gavo Nobelio fiziologijos ir medicinos premiją (g. 1936 m.).
 Birželio 2 d. – Kaija Saariaho, suomių kompozitorė (g. 1952 m.).
 Birželio 6 d. – Fransuaz Žilo, prancūzų dailininkė ir knygų autorė (g. 1921 m.).
 Birželio 10 d. – Teodoras Kačinskis, JAV teroristas, visuomenės kritikas, buvęs matematikos profesorius (g. 1942 m.).
 Birželio 12 d. – Silvijus Berluskonis, Italijos politikas, verslininkas, tris kartus šalies premjeras (1994–1995, 2001–2006 ir 2008–2011 m.) (g. 1936 m.).
 Liepos 11 d. – Milanas Kundera, čekų prozininkas, dramaturgas, poetas, eseistas (g. 1929 m.).
 Liepos 16 d. – Kevinas Mitnikas, vienas žymiausių programišių, kuris buvo nuteistas (g. 1963 m.).
 Liepos 21 d. – Tony Bennett, JAV dainininkas (g. 1926 m.).
 Liepos 26 d. – Sinéad O'Connor, Airijos dainininkė, dainų autorė (g. 1966 m.).
 Rugpjūčio 8 d. – Sikstas Rodrigesas, amerikiečių folkroko muzikantas ir kompozitorius (g. 1942 m.).
 Rugpjūčio 10 d. – Antonella Lualdi, italų aktorė ir dainininkė (g. 1931 m.).
 Rugpjūčio 13 d. – Patricia Bredin, Anglijos aktorė ir dainininkė (g. 1934 m.).
 Rugpjūčio 19 d. – Igoris Jasulovičius, Rusijos teatro ir kino aktorius, režisierius, pedagogas (g. 1941 m.).
 Rugpjūčio 22 d. – Toto Cutugno, italų dainininkas (g. 1943 m.).
 Rugpjūčio 23 d. – Jevgenijus Prigožinas, Rusijos verslininkas, karo vadas. Vadovavo samdinių „Vagnerio“ grupuotei (g. 1961 m.).
 Rugsėjo 13 d. – Mirča Sneguras, pirmasis Moldavijos prezidentas, šias pareigas ėjęs nuo 1990 iki 1997 m. (g. 1940 m.).
 Rugsėjo 14 d. – Joseph Massino, Bonanno mafijos šeimos bosas, spaudos pakrikštytas „Paskutiniuoju Donu“ (g. 1943 m.).
 Rugsėjo 15 d. – Fernandas Boteras, Kolumbijos tapytojas ir skulptorius, geriausiai žinomas išdidintų ir putlių figūrų dalių vaizdavimu (g. 1932 m.).
 Rugsėjo 22 d.:
 Peter Horton, Austrijos dainininkas, muzikantas, gitaristas, kompozitorius ir rašytojas (g. 1941 m.).
 Džordžas Napolitanas, italų politikas, 11-tasis Italijos prezidentas (g. 1925 m.).
 Rugsėjo 27 d. – Maiklas Gembonas, airių kilmės Jungtinės Karalystės televizijos, kino ir teatro aktorius (g. 1940 m.).
 Rugsėjo 29 d. – Dianne Feinstein, amerikiečių politikė, nuo 1992 iki 2023 m. Kalifornijos valstijai atstovavusi JAV Senato narė. Demokratų partijos narė, 1978–1988 m. San Fransisko merė (g. 1933 m.).
 Spalio 8 d. – Laslas Šojomas, vengrų politinis veikėjas, teisininkas ir bibliotekininkas. Buvęs Vengrijos prezidentas, prezidentavęs nuo 2005 iki 2010 m. Nuo 1990 iki 1998 m. buvo Vengrijos Konstitucinio Teismo pirmininkas (g. 1942 m.).
 Spalio 16 d. – Martis Ahtisaris, diplomatas, Suomijos ir tarptautinis politikas, Suomijos prezidentas, Nobelio taikos premijos laureatas (g. 1937 m.).
 Spalio 21 d.:
 Bobis Čarltonas, Anglijos futbolininkas (g. 1937 m.).
 Bilas Heidenas, ekonomistas, Australijos politinis veikėjas (g. 1933 m.).
 Spalio 27 d. – Li Kečiangas, Kinijos politikas, buvęs šalies premjeras (nuo 2013 iki 2023 m.), vienas iš Kinijos „penktosios kartos“ lyderių (g. 1955 m.).
 Spalio 28 d. – Metjus Peris, amerikiečių aktorius, geriausiai žinomas iš serialo „Draugai“ (; 1994–2004), kuriame atliko Čendlerio Bingo vaidmenį (g. 1969 m.).

Šaltiniai